
REKOMENDACIJA DĖL VAISTINIO PREPARATO LIETUVOS RESPUBLIKOS SVEIKATOS APSAUGOS MINISTERIJOS VAISTINIŲ PREPARATŲ IR MEDICINOS PAGALBOS PRIEMONIŲ KOMPENSAVIMO KOMISIJAI

IMFINZI 50 mg/ml koncentratas infuziniam tirpalui

Durvalumabas

STV-266

I. BENDROJI DALIS

	[bookmark: _Hlk187088187]1.1
	Pareiškėjas/ pareiškėjo atstovas
	Astra Zeneca UAB

	1.2
	Vaistinio preparato registracijos data 

	2018 m. rugsėjo 21 d.

	1.3
	Vaistinio preparato registracijos teisinis pagrindas
(Direktyvos 2001/83/EB str.)
	☒8.3 str. (pilna byla, pagrįsta savais tyrimais)
☐10 a str. (pripažintas medicininis vartojimas)
☐10.1 str. (generinis)
☐10.3 str. (hibridinis)
☐10.4 str. (panašus biologinis)



	1.4
	Ar vaistinis preparatas įrašytas į Bendrijos retųjų vaistinių preparatų registrą?
	☐ Taip        ☒ Ne
Data: Click here to enter a date.
Nr.

	1.5
	Ar atliktas bendras klinikinis vertinimas
(Europos Parlamento ir Tarybos reglamentas (ES) 2021/2282)
	☐ Taip        ☒ Ne
Data: Click here to enter a date. 

	1.6
	Teikiama kompensuoti terapinė indikacija 

Kodas pagal TLK-10 AM
	Neoadjuvantinis gydymas IMFINZI deriniu su gemcitabinu ir cisplatina, po kurio skiriamas adjuvantinis gydymas monoterapija IMFINZI, yra skirtas suaugusiesiems, sergantiems rezekuotinu raumenis infiltruojančiu šlapimo pūslės vėžiu (MIBC).
TLK-10 AM kodas – C67.

	1.7
	Teikiamos skyrimo sąlygos 
	Neteikiama.

	1.8
	Ekonominė analizė
	☒ Kaštų naudingumo analizė
☐ Kaštų mažinimo analizė
☐ Neteikiama







1.  KLINIKINIO VERTINIMO APIBENDRINIMAS

	Šlapimo pūslės vėžys – dešimtas dažniausias onkologinis susirgimas pasaulyje. Dažniausia histologinė forma – urotelio karcinoma (sudaro apie 90% visų atvejų), plokščiųjų ar smulkiųjų ląstelių karcinoma, adenokarcinoma nustatomos rečiau.  Išskiriamos trys klinikinės ligos stadijos: raumeninį sluoksnį neinfiltruojantis navikas, infiltruojantis navikas ir lokaliai išplitusi ar metastazavusi liga.
		2020 m. ESMO (angl. European Society of Medical Oncology) šlapimo pūslės vėžio diagnostikos ir gydymo gairėse gydymo taktika priklauso nuo klinikinės ligos stadijos. Raumeninį šlapimo pūslės sluoksnį neinfiltruojantys navikai gydomi priklausomai nuo rizikos grupės: mažos rizikos navikams rekomenduojama stebėjimo taktika atliekant periodines cistoskopijas, tarpinės ir didelės rizikos navikams – intravezikinės instiliacijos (12 – 36 mėn.) ir periodinės cistoskopijos, itin didelės rizikos navikams siūloma apsvarstyti radikalią cistektomiją.
		Raumeninį šlapimo pūslės sluoksnį infiltruojantys navikai (toliau – MIBC) gydomi atliekant radikalią cistektomiją su arba be mažojo dubens limfadektomijos. Geros funkcinės būklės pacientams prieš operaciją skiriamą neoadjuvantinė chemoterapija cisplatinos pagrindus (3-4 kursai). Išplitusios ar metastazavusios ligos atveju priklausomai nuo PD-L1 raiškos siūloma skirti chemoterapiją platinos pagrindu arba imunoterapiją.
		Pareiškėjas siūlo, jog durvalumabas šiuo metu Lietuvoje kompensuojamoje ir įrodymus atitinkančioje gydymo schemoje turėtų papildyti neoadjuvantinį gydymą cisplatina ir gemcitabinu ir būti pirmasis vaistinis preparatas skiriamas adjuvantiniam gydymui po radikalios cistektomijos. Cisplatinos ir gemcitabino deriniu iki operacinio gydymo ir stebėjimo taktika po operacinio gydymo įvertintas kaip tinkamas palyginamasis gydymas, tai patvirtino Lietuvoje onkologinių ligų gydyme besispecializuojantis specialistas.

Tiesioginis palyginimas

Palyginamasis veiksmingumas grindžiamas klinikinio tyrimo NIAGARA duomenimis. Jame įrodyta, jog 18 metų ir vyresniems geros funkcinės būklės (ECOG 0 arba 1) pacientams, kuriems nustatyta anksčiau negydyta rezekuotina urotelio karcinoma, neoadjuvantinės chemoterapijos papildymas durvalumabu ir adjuvantinis gydymas durvalumabu (D+Chemo grupė) ITT populiacijoje 30% (RS 1,30; 95% PI 1,09 – 1,56; p=0,004) padidino tikimybę gauti pilną gydymo atsaką, lyginant su   kontroline grupe (gydymas cisplatinos ir gemcitabino deriniu; Chemo grupė). Ligos progresavimo, ligos atsinaujinimo ar mirties nuo bet kokios priežasties rizika D+Chemo grupėje buvo 32% mažesnė (RS 0,68; 95% PI 0,56 – 0,82; p < 0,001; 2 pav.), lyginant su Chemo grupe. Panašios tendencijos išliko ir iš anksto numatytuose pacientų pogrupiuose.
Vertinant pacientų bendrą išgyvenamumą ITT populiacijoje, mirties nuo bet kokios priežasties rizika D+Chemo grupėje metu buvo 25% mažesnė (RS 0,75; 95% PI 0,59 – 0,93; p=0,01), lyginant su Chemo grupe. Panašios tendencijos išliko ir iš anksto numatytuose pacientų pogrupiuose.
		Pacientų gyvenimo kokybė ir funkcinės būklės rodikliai tarp tiriamųjų grupių iš esmės nesiskyrė. Reikšmingų saugumo problemų ar įvykių nenustatyta.
Apibendrinant pateiktus duomenis, NIAGARA tyrimo duomenų pakanka įrodyti didesnę pirmos eilės neoadjuvantinio gydymo – cisplatinos ir gemcitabino derinio – papildymo durvalumabu ir adjuvantinio gydymo durvalumabu naudą gydant pacientus, kuriems nustatyta anksčiau negydyta rezekuotina raumenis infiltruojanti urotelio karcinoma, lyginant su chemoterapija. Dėl šios priežasties durvalumabo, gemcitabino ir cisplatinos derinio (neoadjuvantiniam gydymui) ir durvalumabo monoterapijos (adjuvantiniam gydymui) palyginamasis veiksmingumas vertinamas kaip didesnis, palyginus su įprasta klinikine praktika.

2. EKONOMINIO VERTINIMO APIBENDRINIMAS

Vertinimui pateikta kaštų naudingumo analizė, kurioje nagrinėjamas durvalumabo kaštų naudingumas. Nagrinėjami pacientai kuriems durvalumabas skiriamas kartu su gemcitabinu ir cisplatina kaip neoadjuvantinis gydymas, po kurio skiriamas adjuvantinis gydymas monoterapija durvalumabo, kuris yra skiriamas suaugusiems, sergantiems rezektuotiniu raumenis infiltruojančiu šlapimo pūslės vėžiu (MIBC). Palyginamajam gydymui naudojamas gemcitabino ir cisplatinos derinys atitinka įprastą Lietuvos klinikinę praktiką, bei taikomų vaistų dozavimas atitinka preparatų charakteristikų santraukas. 

Analizėje taikoma *** laiko perspektyva ir analizė atliekama iš PSDF biudžeto perspektyvos. Tarnybos nuomone ši perspektyva yra per ilga, todėl bazinio atvejo analizei, tarnyba naudoja *** metų laiko perspektyvą, atsižvelgiant į Lietuvos pacientų išgyvenamumą ir siekiant konservatyvaus analizės rezultato. 

Analizėje taikomas pusiau Markovo modelis, apimantis tris tarpusavyje nesuderinamas sveikatos būsenas, atspindinčia ligos eigą ir išgyvenamumą tarp MIBC pacientų. Modelį sudaro trys būsenos – ER, RD, bei absorbuojanti mirties būsena. Ekonominėje analizėje naudojami klinikiniai duomenys sutampa su klinikinėje vertinimo dalyje naudotais duomenimis. Analizė yra grindžiama NIAGARA tyrimo duomenimis. Tarnyba vertina, jog pasirenkant parametrines funkcijas bazinio atvejo analizei pareiškėjas kai kuriais atvejais renkasi optimistines kreives, kurios ne visuomet statistiškai geriausiai atitinka Kaplano-Mėjerio kreivę. Taigi pagrindinio atvejo analizėje Tarnyba taiko šias kreives – TTR (SoC grupėje – ***, durvalumabo grupėje –***), TTD (SoC grupėje – ***, durvalumabo grupėje –***), PRS (SoC grupėje – ***, durvalumabo grupėje – ***). Šios funkcijos buvo pasirinktos pagal AIC/BIC įverčius. 

Analizėje naudojami gyvenimo kokybės įverčiai yra grindžiami NIAGARA tyrimo duomenimis, pagal pacientų pildytą EQ-5D-5L klausimyną. Su nepageidaujamu poveikiu susiję gyvenimo kokybės įverčiai buvo naudojami iš literatūros šaltinių. Taip pat, pareiškėjas taikė su amžiumi susijusius gyvenimo kokybės įverčius. Tarnyba laiko, kad pareiškėjo taikomos prielaidos apskaičiuojant gyvenimo kokybės įverčius yra tinkamos analizės rezultato apskaičiavimui.

Siekiant pateikti konservatyvesnį analizės rezultatą, atsižvelgiant į tai, jog nėra žinoma koks RDI būtų Lietuvos pacientų populiacijoje, bei siekdama vienodumo su ankstesniais vertinimais, Tarnyba taiko prielaidą, jog abiejose gydymo grupėse yra taikoma 100 proc. RDI. Taip pat, buvo atnaujinti visi kaštai pagal 2026 metų kainyno duomenis. 

Analizėje ligos našta nustatyta ***, o referentinė kaštų naudingumo vertė – *** BVP per capita. Atsižvelgiant į Tarnybos taikomas prielaidas, įvertinta jog durvalumabas yra kaštams naudingas. 



3.1 Ekonominės analizės rezultatas

	Rezultatai

	Kaštų skirtumas
	***** €

	Papildomi gyvenimo metai (LY)
	***

	Papildomi kokybiški gyvenimo metai (QALY)
	***

	ICER už LY
	***** €/LY

	ICER už QALY
	***** €/QALY

	Referencinė kaštų naudingumo vertė
	****** €/QALY


ICER – (angl. incremental cost-effectiveness ratio) inkrementinis kaštų naudingumo koeficientas; LY – (angl. life years) gyvenimo metai; QALY- (angl. quality adjusted life years) kokybiški gyvenimo metai.

3. PACIENTŲ ORGANIZACIJŲ PATEIKTI DUOMENYS 

Pacientų organizacijos pozicija nepateikta.

4. SVEIKATOS PRIEŽIŪROS SPECIALISTŲ  ORGANIZACIJŲ PATEIKTI DUOMENYS

Sveikatos priežiūros specialistų organizacijos pozicija nepateikta.

5. IŠVADOS 

	[bookmark: _Hlk185430554]Palyginamasis veiksmingumas

	☒ 29.1.1 yra didesnis, lyginant su įprasta klinikine praktika

☐ 29.1.2 iš esmės nesiskiria, lyginant su įprasta klinikine praktika
	☐ 29.1.3 yra neįrodytas kaip didesnis  ar iš esmės nesiskiriantis, lyginant su įprasta klinikine praktika  

☐ 29.1.4 yra mažesnis, lyginant su įprasta klinikine praktika

☐ 29.1.5 pateikti duomenys apie palyginamąjį veiksmingumą yra netinkami vertinti


	Kaštų naudingumas

	☒ 29.2.1 atitinka referencinę naudingumo vertę taikant arba netaikant PGS


	☐ 29.2.3 neatitinka referencinės naudingumo vertės taikant arba netaikant PGS


☐ 29.2.5 pateikti duomenys apie kaštų naudingumą yra netinkami vertinti


	☐ Vykdant Aprašo <173.1><173.2><173.3> punktą vaistinio (-ų) preparato (-ų) ekonominis vertinimas neatliekamas, išvados dėl kaštų naudingumo neteikiamos




6. REKOMENDACIJA

[bookmark: part_e5da10a7dd3c4954a51a4cfadcc5dca9][bookmark: part_cfcc6837026a4f778099b76920d1102e]Vadovaujantis Aprašo 301.1. papunkčiu rekomenduojama kompensuoti vaistinį preparatą pagal paraiškoje nurodytą indikaciją (arba jos dalį) su arba be skyrimo sąlygų, taikant PGS, kai vertinimo išvados atitinka Aprašo 29.1.1 ir 29.2.1 papunkčiuose numatytas sąlygas.

4.3 Siūloma (-os) kompensuoti terapinės indikacijos ir skyrimo sąlygos 

Terapinės indikacijos
Neoadjuvantinis gydymas IMFINZI deriniu su gemcitabinu ir cisplatina, po kurio skiriamas adjuvantinis gydymas monoterapija IMFINZI, yra skirtas suaugusiesiems, sergantiems rezekuotinu raumenis infiltruojančiu šlapimo pūslės vėžiu (MIBC).
TLK-10 AM kodas – C67.

Skyrimo sąlygos
Skiriamas operuotinos raumenis infiltruojančios urotelio karcinomos neoadjuvantiniam gydymui derinant su gemcitabinu ir cisplatina ne daugiau kaip 4 gydymo ciklams, vėliau adjuvantiniam gydymui kaip monoterapija ne daugiau kaip 8 gydymo ciklus. 

____________________________

